การลาออกด้วยวิธีดั้งเดิม ถูกไล่ออก
ทันทีที่คุณตัดสินใจได้ว่า คุณแน่ใจว่าคุณจะลาออกจากงาน คุณควรสร้างภูมิคุ้มกันให้เข้มแข็ง เพื่อที่คุณจะได้ไม่ซวนเซหลังจากที่คุณลาออกจากงาน วิธีที่ถูกต้องที่สุด คือคุณควรลาออกจากงาน ก็ต่อเมื่อคุณได้งานใหม่ เพราะว่ามันเป็นเรื่องยากมากกว่าในการหางานใหม่ในขณะที่คุณเป็นคู่แข่งที่ว่างงานอยู่  ห้ามทึกทักว่าคุณสามารถผ่านมันไปได้จนกว่าคุณจะหางานใหม่ได้ ด้วยสภาพธุรกิจในปัจจุบัน คุณอาจเป็นคนว่างงานนานเกินกว่าที่คุณจะจินตนาการได้ ห้ามลาออกจากงานด้วยอารมณ์ชั่ววูบ และแค่ทึกทึกว่าคุณสามารถคิดหาทางออกได้ต่อไปในภายหลัง หางานใหม่ให้ได้ก่อนที่จะลาออก คุณควรใช้เวลาหางานในตลาดงาน ในขณะที่คุณกำลังพยายามที่จะลาออกจากงาน ณ ปัจจุบัน คุณไม่ควรหลอกตัวเองเกี่ยวกับความจริงที่ว่า คุณมีงานอยู่ในปัจจุบันเมื่อคุณพูดกับคนที่อาจเป็นนายจ้างรายใหม่ หากคุณไม่มีงานอื่นเตรียมไว้ แน่ใจว่าคุณมีเงินเพียงพอใช้จ่ายช่วงระหว่างที่คุณว่างงาน หากคุณไม่สามารถทนทำงานปัจจุบันของคุณได้จริงๆ จัดสันปันส่วนเงินในบัญชีธนาคารดูให้ถ้วนถี่ เพื่อที่คุณจะได้ออกจากงานได้เร็วขึ้น นั่นหมายความว่า คุณจะต้องสำรองงบประมาณจนกระทั่งคุณสามารถหางานใหม่ได้ เมื่อเริ่มอดออม ให้คุณวางแผนช่วงระยะเวลาที่อาจว่างงานออกไปอีกเพื่อความปลอดภัย เมื่อคุณลาออกจากงานของคุณ แน่ใจว่าคุณกำลังทำมันด้วยเหตุผลที่ถูกต้อง ห้ามลาออกเพียงเพราะว่าคุณรู้สึกด้อยค่า หรือได้รับค่าตอบแทนน้อยเกินไป ก่อนที่คุณจะได้พูดกับนายจ้างของคุณในเรื่องดังกล่าวเสียก่อน หากคุณไม่พยายามจะแก้ปัญหาในงาน ณ ปัจจุบันที่ทำอยู่อย่างสุดความสามารถ คุณอาจประสบปัญหาเดิมๆ ได้ที่งานใหม่ นี่เป็นเรื่องของการให้ความเคารพที่คุณควรทำ จำไว้ว่าบริษัทไว้ใจคุณ และต้องเติมเต็มช่องว่างทันทีที่คุณลาออก หากบริษัทมีนโยบายให้พนักงานแจ้งลาออกล่วงหน้าเร็วกว่า 2 อาทิตย์ คุณก็ควรให้ความเคารพกับนโยบายดังกล่าว   และแม้ว่าหากบริษัทไม่มีนโยบายแจ้งลาออกล่วงหน้ามากกว่า 4 อาทิตย์ หากคุณเป็นหนึ่งในพนักงาน 4 คน ของบริษัท คุณจงใช้วิจารณญาณในการตัดสินใจว่า บริษัทต้องใช้เวลานานเท่าไหร่ในการหาพนักงานคนใหม่มาแทนที่คุณ ห้ามแจ้งข่าวการลาออกเร็วเกินไป เป็นอีกครั้งที่คุณต้องใช้วิจารณญาณในการตัดสินใจเรื่องนี้ แต่หากคุณรู้ว่าคุณต้องลาออกจากงานของคุณ เพราะว่าคุณจะต้องไปต่างประเทศ หรือย้ายถิ่นฐานไปอยู่ต่างประเทศกับครอบครัวในอีกไม่กี่เดือนข้างหน้า ห้ามเอ่ยถึงเรื่องนี้จนกระทั่งถึงเวลาที่เหมาะสม ไม่เช่นนั้นคุณอาจจะสร้างบรรยากาศการทำงานที่น่าอึดอัดใจ นอกจากมีสถานการณ์เฉพาะหน้า ที่เป็นอุปสรรคทำให้คุณไม่สามารถพูดคุยกับเจ้านายของคุณได้ต่อหน้า หรือหากคุณทำงานต่างสถานที่ คุณต้องเข้มแข็ง และพยายามส่งข่าวให้เจ้านายของคุณทราบด้วยตัวคุณเอง การส่งจดหมาย หรืออีเมล์จะทำให้คุณดูอ่อนแอ และดูเหมือนว่าคุณกำลังกลัวที่จะพูดคุยอย่างจริงจัง หรือคุณไม่ได้ให้คุณค่ากับเจ้านายของคุณเพียงพอที่จะมีเวลาเพื่อพูดกับเจ้านายด้วยตัวคุณเอง และนี่คือสิ่งที่ควรจะทำเมื่อคุณต้องพูดคุยกับเจ้านายของคุณ:  แน่ใจว่าเจ้านายของคุณเป็นคนแรกในบริษัทที่รู้เรื่องการลาออกของคุณ ห้ามบอกเพื่อนร่วมงานคนอื่นให้รู้ไม่ว่าคุณจะสนิทกับคนคนนั้นมากแค่ไหน และห้ามทำสิ่งที่ทำให้ขุ่นเคืองเช่น โพสเกี่ยวกับงานใหม่ของคุณในเฟสบุ๊ก หรือเพิ่มตำแหน่งงานใหม่ของคุณใน Linkedln โพรไฟล์ ก่อนที่คุณจะออกจากงานปัจจุบัน ทำให้บทสนทนามีความกระชับ และเป็นไปในเชิงบวก หากคุณมีการนัดพูดคุยกับเจ้านาย คุณควรพูดให้เข้าประเด็น บอกเจ้านายของคุณว่าคุณกำลังจะลาออกจากตำแหน่งงานของคุณ พูดเหตุผลในการลาออกอย่างสุภาพ ห้ามบอกเจ้านายของคุณว่า คุณรู้สึกด้อยค่า และทำงานมากเกินไป หรือพูดว่าคุณไม่ชอบวัฒนธรรมของบริษัท หากคุณพบตำแหน่งงานใหม่ ให้คุณแค่พูดว่า “ฉันพบบางอย่างที่เข้ากับวัตถุประสงค์ของฉันได้ดีกว่า” หรือพูดว่า คุณพบงานใหม่ ที่ตรงกับความสนใจของคุณได้มากกว่า เช่น การสอน หรือการเป็นที่ปรึกษา หากคุณยังไม่ได้งานใหม่ เพียงพูดว่า “ฉันกำลังมองหาโอกาสใหม่ๆ” หรือ “นี่เป็นสิ่งที่ดีที่สุดสำหรับฉัน และครอบครัวของฉัน” กล่าวขอบคุณเจ้านายของคุณ บอกเจ้านายของคุณว่า คุณมีช่วงเวลาที่ดีในการทำงานที่บริษัท และมันเป็นประสบการณ์ที่ยอดเยี่ยมในการเรียนรู้ที่นี่ แสดงความจริงใจว่าคุณรู้สึกขอบคุณความพยายามของเจ้านายคุณมากแค่ไหน คุณไม่จำเป็นต้องพูดพร่ำเพรื่อให้มากความ แค่รู้สึกขอบคุณโดยไม่ต้องซาบซึ้งไปกับเจ้านายของคุณ – อย่างไรซะ คุณก็กำลังจะลาออก ถามเจ้านายของคุณ หากคุณสามารถใช้เขาเป็นการแนะนำสำหรับงานใหม่ในอนาคตได้ การมีเจ้านายของคุณเป็นผู้อ้างอิง สามารถช่วยคุณในการไล่ตามอาชีพในอนาคตของคุณได้ จำไว้ว่าให้คงความเป็นมืออาชีพ นี่ไม่ใช่เวลาในการแสดงประเด็นส่วนตัว หรือความไม่เป็นมืออาชีพเกี่ยวกับงานของคุณ จำไว้ว่า เจ้านายของคุณอาจถูกติดต่อโดยผู้ที่อาจเป็นเจ้านายใหม่ของคุณได้ในอนาคต ดังนั้นคุณควรทำการพูดคุยด้วยทัศนคติที่ดี และจริงใจ ในเกือบทุกกรณี เจ้านายของคุณจะไม่ได้แค่พยักหน้า และเห็นด้วยไปกับสิ่งที่คุณพูด และปรารถนาให้คุณพบความโชคดีในอนาคต เจ้านายของคุณจะมีคำถามเกี่ยวกับการตัดสินใจในการลาออก และเขาอาจพยายามรั้งให้คุณอยู่ทำงานต่อ หากคุณเตรียมรับมือกับคำถามของเจ้านายของคุณ คุณจะดูเป็นมืออาชีพ และมีความคิด และบทสนทนาจะดำเนินไปอย่างลื่นไหลมากขึ้น และนี่เป็นเรื่องที่คุณควรเตรียมตัว:  มีแผนในการเปลี่ยนถ่าย เจ้านายของคุณจะถามว่าคุณวางแผนในการจบงานที่คุณค้างอยู่อย่างไร หรือหากคุณกำลังวางแผนในการโยกย้ายความรับผิดชอบในงานที่ได้รับมอบหมายของคุณไปให้กับพนักงานคนอื่น อะไรก็ตามที่คุณวางแผนไว้ แสดงให้เจ้านายของคุณเห็นว่า คุณมีความคิดที่ดีในการผ่องถ่ายงานของคุณ และไม่ออกไปโดยทำให้บริษัทขาดความต่อเนื่องในการทำงาน รู้ว่าคุณจะพูดอะไร หากเจ้านายของคุณต่อรองขึ้นเงินเดือนให้ คุณจะทำอย่างไรหากเจ้านายของคุณเอ่ยปากขึ้นเงินเดือนให้คุณ 10 หรือแม้แต่ 20 เปอร์เซ็นต์ ในทันที? หรือถ้าเจ้านายของคุณเสนอขึ้นเงินเดือนให้คุณ 2 เท่า? หากเขาต้องการเก็บคุณไว้กับบริษัทจริงๆ คุณจะสามารถทำให้เจ้านายของคุณผิดหวังได้ไหม? เมื่อคุณพิจารณาได้ว่าคุณจะทำอย่างไรในสถานการณ์เหล่านี้ คุณควรคิดถึงเหตุผลของการลาออกเปรียบเทียบกัน หากเหตุผลหลักของคุณในการลาออก คือคุณรู้สึกว่าค่าตอบแทนที่ได้รับไม่ยุติธรรม ดังนั้นคุณควรพิจารณาข้อเสนออย่างจริงจัง แต่หากคุณตัดสินใจที่จะลาออกเพราะหลากหลายเหตุผล ที่ไม่เกี่ยวกับเรื่องเงิน อย่าหลงใหลไปกับข้อเสนอ ไม่เช่นนั้นคุณก็จะไม่มีความสุขต่อไป รู้ว่าคุณจะพูดอะไร หากเจ้านายของคุณขอให้คุณอยู่ทำงานกับบริษัทต่อ หากคุณจำเป็นต้องอยู่ที่บริษัทอีกหนึ่ง หรือสองอาทิตย์ เพื่อปิดโครงงานให้เสร็จเรียบร้อย คุณจะบอกเจ้านายคุณว่าอะไร? นี่เป็นสิ่งที่คุณสามารถทำ หลังจากที่คุณได้พูดคุยกับเจ้านายของคุณแล้ว เพื่อทำให้การลาออกดูเป็นทางการมากขึ้น ก่อนที่คุณจะร่างจดหมายนี้ คุณควรทำความเข้าใจวัฒนธรรมของบริษัทคุณเสียก่อน หากไม่มีความจำเป็นต้องร่างจดหมายลาออก จงอย่าเสียเวลา แต่ถ้าเป็นธรรมเนียมที่ทุกคนต้องทำ คุณก็ควรร่างจดหมายลาออกเพื่อความถูกต้องเหมาะสม  จดหมายเป็นส่วนสำคัญของการลาออก เนื่องจากสิ่งนี้เป็นการบอกกล่าวความตั้งใจของการลาออกลงไปบนกระดาษ หากคุณแจ้งการลาออกล่วงหน้า 2 อาทิตย์ และมีเอกสารยืนยันเป็นลายลักษณ์อักษรว่าคุณได้ทำแล้ว เขา หรือเธอไม่สามารถรั้งให้คุณอยู่กับบริษัทนานกว่าที่ได้แจ้งไว้ได้ ลงที่อยู่บริษัท และวันที่ในจดหมาย วันที่ควรเป็นวันที่คุณยื่นจดหมายให้กับเจ้านายของคุณ นี่เป็นวิธีที่จะช่วยได้ หากมีข้อโต้แย้งว่าจดหมายถูกเขียน และรับเมื่อไหร่ แจ้งความตั้งใจในการลาออกของคุณ เขียนว่า “นี่เป็นการแจ้งอย่างเป็นทางการว่า ข้าพเจ้า (ชื่อ นามสกุล) กำลังจะขอลาออกจาก (ตำแหน่งงาน) ที่ (ชื่อบริษัท)” มันเป็นสิ่งสำคัญที่จะแสดงให้ชัดเจน และตรงประเด็น เพื่อป้องกันไม่ให้เกิดปัญหาขึ้น ระบุวันที่ที่คุณจะลาออก เขียนว่า “ข้าพเจ้าได้แจ้งการลาออกเป็นระยะเวลาล่วงหน้า 2 อาทิตย์ ของ (วันที่)” หากคุณจะให้เวลาบริษัทมากกว่านั้น ให้คุณระบุระยะเวลาของคุณ กล่าวคำขอบคุณบริษัท เขียนว่า “ฉันรู้สึกขอบคุณโอกาสทั้งหมด ที่ (ชื่อบริษัท) ได้มอบให้แก่ข้าพเจ้า และฉันปรารถนาให้บริษัทประสบความสำเร็จต่อไปในอนาคต” นี่เป็นส่วนสำคัญของการแสดงความจริงใจ และออกไปด้วยความทรงจำที่ดี ลงลายมือชื่อในจดหมาย ใช้คำลงท้ายว่า “ด้วยความนับถือ” และตามด้วยชื่อ และตำแหน่งงานของคุณ คนที่อาจเป็นนายจ้างคนใหม่ของคุณมักจะโทรหาเจ้านายเก่าของคุณเพื่อถามว่าคุณเป็นพนักงานแบบไหน และทำความรู้จักคุณให้มากขึ้น การออกจากงานด้วยความรู้สึกที่ขุ่นเคืองกับบริษัท สามารถขัดขวางโอกาสที่คุณจะได้งานใหม่ต่อไปข้างหน้า หลังจากที่คุณยื่นความจำนงที่จะลาออกล่วงหน้า 2 อาทิตย์ แทนที่คุณจะขี้เกียจ และฝันหวานถึงวันทำงานวันสุดท้าย คุณควรเร่งทำงานที่คั่งค้างอยู่ตรงหน้าให้เสร็จ ทำในสิ่งที่ถูกขอภายในระยะเวลา 2 อาทิตย์ที่เหลือ ในขณะที่มันเป็นเรื่องง่ายที่จะไม่มีความกระตือรือร้น หรือไม่ต้องการที่จะหาคนใหม่มาแทนที่คุณ นายจ้างเก่าที่กล่าวถึงการกระทำเหล่านี้ สามารถสะท้อนไปถึงคุณได้อย่างร้ายกาจ ดังนั้นให้คุณทำให้ดีที่สุดในการเปลี่ยนถ่ายบริษัทเท่าที่คุณสามารถทำได้ คุณไม่ต้องการทำให้ทุกคนผิดหวัง เพราะว่าคุณทิ้งงานที่ทำไม่เสร็จไว้ให้พวกเขา ห้ามโยนข้าวของของคุณลงกล่อง และพลุนพลันออกไปจากบริษัท แทนที่จะทำเช่นนั้น ให้คุณใช้เวลาในการกล่าวลาเจ้านาย และเพื่อนร่วมงานของคุณ และบอกพวกเขาว่าคุณจะติดต่อมาเรื่อยๆ   หลังจากคุณออกมาแล้ว หากคุณทำงานที่บริษัทเดิมเป็นเวลาหลายปี มีโอกาสที่คุณได้พัฒนาความสัมพันธ์ที่ยอดเยี่ยม คุณอาจจะยังติดต่อกับเพื่อนร่วมงาน หรือแม้แต่เจ้านาย หากคุณรู้สึกว่ามันใช่ และถูกต้อง คุณสามารถส่งอีเมล์กลุ่มไปหาเพื่อนร่วมงานเก่าของคุณ ให้ข้อมูลในการติดต่อคุณ หรือแม้แต่วางแผนที่จะพบปะพูดคุยกัน หากคุณมีความสนิทสนมกับพวกเขามากๆ หลีกเลี่ยงการพูดในเชิงลบเกี่ยวกับบริษัทเก่าของคุณในอนาคต มันสามารถรู้ไปถึงพวกเขา และทำให้คุณดูไม่ดี และหากนายจ้างใหม่ของคุณได้ยินว่าคุณกำลังบ่นเกี่ยวกับงานเก่าของคุณ คุณจะดูเป็นคนไม่สำนึกในบุญคุณ และขี้บ่น การถูกไล่ออกไม่ได้หมายถึง การทำให้เจ้านายของคุณต้องการที่จะไล่คุณออก แต่หมายถึงการพูดกับเจ้านายของคุณเกี่ยวกับการออกจากงานภายใต้เหตุผลอย่างเป็นทางการว่า "ถูกไล่ออก" โดยการออกจากงานภายใต้เงื่อนไขดังกล่าว จะทำให้คุณสามารถเรียกรับค่าชดเชยจากการว่างงาน และประโยชน์อื่นๆ ที่คุณจะไม่ได้รับหากคุณลาออกจากงานด้วยตัวเอง เช่น เรื่องหุ้น จนกว่าคุณจะหางานใหม่ได้ ค่าชดเชยการว่างงานจะถูกเสนอให้แก่ประชาชนที่ตกงานโดยไม่ใช่ความผิดของพวกเขาเท่านั้น  นี่จะเป็นไปได้ในบางสถานการณ์เฉพาะเท่านั้น ยกตัวอย่างเช่น หากคุณกำลังทำงานในบริษัท และหน้าที่ความรับผิดชอบมีมากเกินกว่าที่คุณจะจัดการได้ การพูดกับเจ้านายของคุณอย่างตรงไปตรงมา สามารถทำให้บริษัทเห็นด้วยที่จะปล่อยคุณไปด้วยเงื่อนไขที่ดี หากคุณชอบที่จะเลือกวิธีนี้ คุณควรมีเหตุผลที่ดีสำหรับการรอคอยเพื่อให้ถูกไล่ออก นี่หมายความว่า คุณมีคุณค่ากับบริษัท แต่ต้องการหยุดพักเพื่อจะลองโครงงานใหม่ๆ หรือใช้เวลากับครอบครัวของคุณ วิธีนี้จะใช้ได้ดี หากคุณไม่ได้กำลังเปลี่ยนไปสู่งานใหม่ และหากคุณกำลังจะสลับไปสู่งานใหม่ คุณจะสามารถได้รับประโยชน์ และค่าชดเชยของงานนั้น การทำเรื่องนี้ให้เป็นไปได้นั้น คุณต้องมีความสัมพันธ์ที่เข้มแข็งกับเจ้านายของคุณ เจ้านายของคุณควรรู้ดี และเข้าใจว่าคุณต้องการอะไร และคุณได้ทำประโยชน์ให้กับบริษัทมากแค่ไหน นี่เป็นสิ่งยากที่จะทำ แต่นี่สามารถทำให้ทุกอย่างดำเนินไปได้ด้วยดีสำหรับคุณทั้งสองคน หลังจากบอกเจ้านายของคุณว่า คุณต้องการที่จะออกจากงาน คุณควรมีบทสนทนาที่ตรงไปตรงมาว่า ต้องการให้ถูกไล่ออก และนี่เป็นสิ่งที่คุณควรทำ:  อธิบายว่าทำไมคุณต้องการออกจากงาน จงซื่อสัตย์ มันอาจจะเป็นเพราะว่าคุณมีความรับผิดชอบมากมายในตำแหน่งงานที่คุณทำอยู่ ทำให้คุณจำเป็นต้องใช้เวลาพักรักษาสุขภาพจิต หรือว่าคุณต้องการไล่ตามโครงงานส่วนตัว พยายามทำให้เจ้านายของคุณลังเลใจที่จะปล่อยให้คุณไป มากกว่าที่จะให้คุณลาออก ในขณะที่คุณไม่สามารถขอให้ถูกไล่ออก มันควรเป็นบทสนทนาที่เป็นธรรมชาติ หากคุณสนิทกับเจ้านายของคุณ เขาอาจเสนอที่จะปล่อยคุณไปด้วยความเข้าใจที่ว่า มันสามารถปรับปรุงสถานการณ์งานเก่าของคุณให้ดีขึ้น ตระหนักว่านี่หมายถึงคุณมีโอกาสที่จะกำหนดวันที่จะออกจากงานได้น้อย หากคุณกำลังพยายามเพื่อให้ถูกไล่ออก คุณไม่สามารถกำหนดได้ว่าวันสุดท้ายของคุณคือวันไหน ซึ่งอาจจะในทันที หรือมันสามารถเป็นระยะเวลานานให้หลังจากนั้น ทันทีที่คุณทำการตกลงกับเจ้านายของคุณ คุณสามารถเขียนคำร้องในแบบฟอร์มเพื่อขอค่าชดเชยการว่างงาน เพื่อให้ตรงตามข้อตกลงที่กำหนดโดยหน่วยงานที่รับผิดชอบเรื่องนี้ คุณจะได้รับเช็คจากการถูกเลิกจ้าง จนกระทั่งคุณสามารถหางานใหม่ได้
วางแผนว่าจะทำอะไรหลังจากคุณลาออกจากงาน. แจ้งลาออกจากงานล่วงหน้า 2 อาทิตย์. แจ้งให้เจ้านายของคุณทราบ. เตรียมพร้อมตอบคำถามเจ้านายของคุณ. ร่างจดหมายลาออกอย่างเป็นทางการ. คงความเป็นมืออาชีพ หลังจากที่คุณได้แจ้งให้เจ้านายของคุณทราบ. ทันทีที่เวลาของคุณกับบริษัทหมดลง ให้ออกจากบริษัทอย่างสุภาพ และเป็นมิตร. ชั่งน้ำหนักประโยชน์ของ "การถูกไล่ออก" กับ "การลาออก". การพูดกับเจ้านายของคุณเกี่ยวกับสถานการณ์ในปัจจุบัน. ยื่นคำร้องสำหรับค่าชดเชยการว่างงาน.
https://www.wikihow.com/Quit-a-Job https://www.wikihow.com/Quit-a-Job
Quitting the Traditional Way Getting "Fired"